L’exposició 'Empoderades. Dones del Comerç Just' s’obri al públic amb un tast de productes
21 de desembre 2022

![](/media/io4lwjyo/c1_mini_m1_apertura_expomujerescomerciojusto_img_8267.jpg?width=850&height=566.9886363636364)

Este dimarts es va obrir al públic l’exposició _Empoderades. Dones del Comerç Just_, organitzada per la delegació del Campus Obert a la Ciutadania de l’Ajuntament de Sagunt en col·laboració amb La Tenda de Tot el Món. L’exposició està situada en el Centre de Formació Racó de l’Horta (Camí de la Mar s/n), i estarà oberta fins al 22 de desembre.

![](/media/jqrlkdgz/c2_apertura_expomujerescomerciojusto_img_8224.jpg?width=400&height=267)A la jornada de portes obertes van assistir la regidora del Campus Obert a la Ciutadania i Cooperació Internacional, Maria Josep Soriano, així com representants i persones voluntàries de La Tenda de Tot el Món.

_Empoderades. Dones del Comerç Just_ aborda la desigualtat de gènere a nivell mundial i com les organitzacions de comerç just treballen per a combatre-la i empoderar les dones. Amb un total de 22 panells, es fa un recorregut per continguts explicatius com ara la desigualtat de gènere en xifres o el comerç just i la igualtat de gènere, i a més inclou els testimonis de dones treballadores de cooperatives de comerç just de Nicaragua (café), l’Índia (tèxtil) i el Marroc (oli d’Argània).

Les persones interessades a visitar la mostra ho podran fer de manera lliure fins a dijous en horari de 16.00 a 19.00 hores. L’idioma de la exposició és el valencià, i ha comptat amb l’assessorament lingüístic del Gabinet de Promoció del Valencià (AVIVA Sagunt), i la producció en castellà de la Coordinadora Estatal de Comerç Just amb finançament de l’AECID.

La regidora, Maria Josep Soriano, ha inaugurat l’exposició indicant la importància de comprar en el comerç just, i a més ha manifestat que realitzar este tipus d’activitats **«entra en el que hem anomenat enguany ‘Creactives’, perquè l’alumnat se relacione entre tallers i fer coses comunes»**.

![](/media/2udnlxar/c3pa_apertura_expomujerescomerciojusto_img_8252.jpg?width=400&height=267) ![](/media/1pafocfy/c3pb_apertura_expomujerescomerciojusto_img_8209.jpg?width=400&height=267)

En este acte d’obertura també ha participat l’activista de comerç just Blanca Ribelles, explicant què és el comerç just, què és La Tenda de Tot el Món i el tipus de productes o les activitats que realitzen. Finalment, s’ha fet un tast de productes de comerç just que s’oferixen a La Tenda de Tot el Món, que a més va instal·lar un punt de venda durant l’esdeveniment.

Així mateix, Soriano va recordar que **«la paradeta de comerç just està situada al Port de Sagunt, al Passatge Vicente Moliner, 4»**. La Tenda de Tot el Món és una ONG que des de 1998 treballa per reduir les desigualtats nord-sud a través de la comercialització de productes de comerç just i la sensibilització per al consum responsable des de l'educació per al desenvolupament.

![](/media/o21em1fo/c4_apertura_expomujerescomerciojusto_img_8205.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/obertura-exposicio-empoderades-dones-comerc-just-sagunt-2022-12-21/ "Facebook")
*   [](http://twitter.com/share?url=https://aytosagunto.es/va/actualitat/obertura-exposicio-empoderades-dones-comerc-just-sagunt-2022-12-21/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obertura-exposicio-empoderades-dones-comerc-just-sagunt-2022-12-21/ "Linked In")
*   [](mailto:?body=https://aytosagunto.es/va/actualitat/obertura-exposicio-empoderades-dones-comerc-just-sagunt-2022-12-21/)